rejauldu/bengali-wikipedia huggingface dataset:
রায়ের বাজার বাংলাদেশের রাজধানী ঢাকার একটি সুপরিচিত এলাকা। এটি সাধারণত শহরের ঐতিহাসিক এলাকাগুলির মধ্যে একটি হিসাবে বিবেচিত। রায়ের বাজার ঔপনিবেশিক আমলে সম্ভবত ১৯ শতকে স্থাপিত হয়। কুমোররাই প্রথম এখানে তুরাগ নদীর পাশে বসবাস শুরু করে। এই স্থানটি সম্ভবত রায় নামক কারো নামে নামকরণ করা হয়েছিল। নদীর তিরবর্তী হওয়ায় এই এলাকায় হাঁড়িপাতিল তৈরিতে ব্যবহৃত কাদামাটি খুঁজে পাওয়া সহজ ছিল এবং নৌকায় করে তা ছড়িয়ে দেওয়া হতো।Muntasir Mamun, Dhaka: Smriti Bismritir Nogory, Volume-2, Pg- 196, Annana Publications.   অবস্থান  রায়ের বাজার বদ্ধভূমি ঢাকা জেলার বেড়িবাধ এলাকার কাছে মোহাম্মদপুরে অবস্থিত।Cultural Survey of Bangladesh, Asiatik Society, Architecture, Pg-539, Asiatik Society of Bangladesh এই এলাকাটি মূলত তুরাগ নদীর সম্প্রসারিত এলাকা। ১৯৯৬ সালের ১৪ ডিসেম্বর বঙ্গবন্ধু কন্যা প্রধানমন্ত্রী শেখ হাসিনা এখানে শহীদ বুদ্ধিজীবী স্মৃতিসৌধ স্থাপন করেন। যা ১৯৯৯ সালে সম্পন্ন হয়।   ইতিহাস  মুঘল আমলে এই স্থানটি মৃৎশিল্পের জন্য বিখ্যাত ছিল এবং এই অঞ্চলের অধিকাংশ কুমোররাই রায়ের বাজারে বাস করত, কারণ এখানে বিখ্যাত লাল মাটি প্রচুর পাওয়া যেত। মুঘল ও ব্রিটিশ ঔপনিবেশিক আমলে লাল কাদামাটি আশেপাশে পাওয়া যেত না। ফলে রায়ের বাজারের মৃৎশিল্পীদের এই লাল মাটি দিয়ে কাজ করার ঐতিহ্য রয়েছে।Cultural Survey of Bangladesh, Asiatik Society, Living Tradition, Sec-1, Ch-5, Pg-109, Asiatik Society of Bangladesh. ডক্টর ওয়াইজের মতে, এই স্থানটি মুঘল আমলে "কুমারতলী" নামে পরিচিত ছিল।Muntasir Mamun, Dhaka: Smriti Bismritir Nogory, Volume-1, Pg- 65, Annana Publications.  ১৯৭১ সালের ১৪ ডিসেম্বর রাতে ঢাকায় বাংলাদেশের অধ্যাপক, সাংবাদিক, চিকিৎসক, শিল্পী, প্রকৌশলী, লেখকসহ অনেক বুদ্ধিজীবীকে আবদ্ধ করা হয়। তাদের চোখ বেঁধে মিরপুর, মোহাম্মদপুর, নাখালপাড়া, রাজারবাগসহ শহরের বিভিন্ন স্থানে টর্চার সেলে নিয়ে যাওয়া হয়। পরে তাদের মৃত্যুদণ্ড কার্যকর করে রায়েরবাজারে জলাভূমিতে ফেলে দেওয়া হয়।   শহীদ বুদ্ধিজীবী স্মৃতিসৌধ  একাত্তরের শহীদ বুদ্ধিজীবীদের স্মরণে এখানে একটি স্মৃতিসৌধ তৈরি করা হয়। 'আল-বদর' এবং 'আল-শামস' গ্রুপ পশ্চিম পাকিস্তান সেনাবাহিনীকে বুদ্ধিজীবীদের খুঁজে বের করতে সাহায্য করে এবং রাতে তাদের এবং আরও অনেক নিরীহ মানুষকে হত্যা করে। হত্যাকাণ্ডের পর তারা লাশ এনে রায়ের বাজারের জলাভূমিতে ফেলে দেয়। মুক্তিযুদ্ধের পর ঢাকার জনগণ জানতে পারে যে, এখানে অনেক বড় বড় বুদ্ধিজীবী ও নিরীহ মানুষের মৃতদেহ স্তূপ করে রাখা হয়েছে।” শহীদ বুদ্ধিজীবী স্মৃতিসৌধ হল একাত্তরের শহীদ বুদ্ধিজীবীদের স্মরণে নির্মিত স্মৃতিসৌধ। স্মৃতিসৌধটি রায়ের বাজারে বদ্ধভূমিতে নির্মিত।   তথ্যসূত্র    বহিঃসংযোগ    ঐতিহাসিক স্থান, জাতীয় পর্যটন সংস্থা, বাংলাদেশ সরকার  বিষয়শ্রেণী:ঢাকার পাড়া
পল রথরক (, ; জন্ম: ৯ জানুয়ারি ১৯৯৯) হলেন একজন মার্কিন পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্সের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৭ সালে, রথরক মার্কিন যুক্তরাষ্ট্র অনূর্ধ্ব-১৮ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছেন।  প্রারম্ভিক জীবন পল রথরক ১৯৯৯ সালের ৯ই জানুয়ারি তারিখে মার্কিন যুক্তরাষ্ট্রের ওয়াশিংটনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রথরক মার্কিন যুক্তরাষ্ট্র অনূর্ধ্ব-১৮ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০১৭ সালের ৯ই অক্টোবর তারিখে তিনি রাশিয়া অনূর্ধ্ব-১৮ দলের বিরুদ্ধে ম্যাচে মার্কিন যুক্তরাষ্ট্র অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2931177  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড়
তোফায়েল আহমেদ (জন্ম: অজানা, মৃত্যু: ২০০২ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  তোফায়েল আহমেদের জন্ম লক্ষ্মীপুর জেলার সদর উপজেলার মিরপুর গ্রামে। তার বাবার নাম বসিরউল্লাহ খান এবং মায়ের নাম আরেফাতুন নেছা। তার স্ত্রীর নাম আয়েশা খাতুন। তাদের সাত মেয়ে, দুই ছেলে।   কর্মজীবন  তোফায়েল আহমেদ চাকরি করতেন পাকিস্তান সেনাবাহিনীতে। ১৯৭১ সালের জানুয়ারি মাসে দ্বিতীয় ইস্ট বেঙ্গল রেজিমেন্ট থেকে বদলি হয়ে তিনি অষ্টম ইস্ট বেঙ্গল রেজিমেন্টের সি কোম্পানিতে যোগ দেন। এর অবস্থান ছিল চট্টগ্রামে। তখন তার পদবি ছিল নায়েব সুবেদার। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে পুনর্গঠিত হয়ে জেড ফোর্সের অধীনে যুদ্ধ করেন।    মুক্তিযুদ্ধে ভূমিকা  ১৯৭১ সালে মুক্তিযুদ্ধের সূচনায় প্রতিরোধযুদ্ধ শেষে একদল মুক্তিযোদ্ধা অবস্থান নিয়েছিলেন খাগড়াছড়ি জেলার রামগড়ে। এপ্রিলের তৃতীয় সপ্তাহে তারা খবর পেলেন, রামগড় দখলের জন্য পাকিস্তানি সেনারা সেদিকে আসছে। তখন মুক্তিযোদ্ধাদের একটি দল অবস্থান নেয় চিকনছড়ায়। এই দলে ছিলেন তোফায়েল আহমেদ। তাদের লক্ষ্য ছিল পাকিস্তান সেনাবাহিনী যাতে হেঁয়াকো থেকে রামগড়ে আসতে না পারে। ৩০ এপ্রিল বেলা একটায় পাকিস্তান সেনাবাহিনী চিকনছড়ায় আক্রমণ করে। সেনারা বেশির ভাগ ছিল কমান্ডো। ঝোড়োগতিতে তারা মুক্তিযোদ্ধাদের প্রতিরক্ষা অবস্থানের ভেতরে ঢুকে ১০০ গজের মধ্যে এসে অতর্কিত আক্রমণ চালায়। মুক্তিযোদ্ধাদের প্রতিরক্ষা তেমন সুবিধাজনক ছিল না। ফলে অতর্কিত এই আক্রমণে তারা বেশ বিপাকে পড়ে যান। তাদের পক্ষে পাকিস্তানি সেনা, বিশেষত কমান্ডোদের মোকাবিলা করা অসম্ভব হয়ে পড়ে। তারা ছিল বেপরোয়া প্রকৃতির। আক্রমণের প্রথম ধাক্কায় বেশ কয়েকজন মুক্তিযোদ্ধা শহীদ ও আহত হন। এতে তাদের একাংশের মধ্যে যথেষ্ট ভীতি ছড়িয়ে পড়ে। ভীতসন্ত্রস্ত মুক্তিযোদ্ধারা অধিনায়ক ও প্লাটুন কমান্ডারের নির্দেশ ছাড়াই পিছু হটতে থাকেন। এতে যাঁরা পাকিস্তান সেনাবাহিনীকে প্রতিরোধ করছিলেন, তারা কিছুটা বিভ্রান্তিতে পড়ে যান। সেখানে এক প্রতিরক্ষা থেকে আরেক প্রতিরক্ষার মধ্যে যোগাযোগব্যবস্থা ছিল না। এ অবস্থায় প্রতিরোধরত মুক্তিযোদ্ধারা পিছু হটতে থাকাদের দেখে মনে করেন যে অধিনায়ক বা প্লাটুন কমান্ডারের নির্দেশেই তারা পিছু হটছেন। এরপর তারাও পিছু হটতে উদ্যত হন। বেশ কয়েকজন পিছু হটেনও। তোফায়েল আহমেদ এ সময় তার দলের সহযোদ্ধাদের নিয়ে বিপুল বিক্রমে পাকিস্তান সেনাবাহিনীকে মোকাবিলা করছিলেন। একপর্যায়ে দেখা গেল যুদ্ধক্ষেত্রে তার দল ছাড়া আর কেউ নেই বললেই চলে। পাকিস্তান সেনাবাহিনীর বেপরোয়া আক্রমণে ক্রমশ তাদের অবস্থাও সংকটময় হয়ে পড়ে। তখন তাদেরও পশ্চাদপসরণ করা ছাড়া গত্যন্তর থাকল না। সহযোদ্ধাদের বাঁচাতে তোফায়েল আহমেদ বাধ্য হয়েই তাদের পিছু হটতে বললেন এবং তাদের নিরাপদ পশ্চাদপসরণের জন্য এ সময় তিনি নিজের জীবনের ওপর বিরাট এক ঝুঁকিও নেন। তিনি তার অস্ত্র দিয়ে গুলি করে পাকিস্তানি সেনাদের ব্যতিব্যস্ত রাখলেন। এই সুযোগে তার সহযোদ্ধারা পিছু হটে যান। শেষে তিনি একা। তখন তিনি গুলি বন্ধ করে পাকিস্তানি সেনাদের ধোঁকা দেওয়ার জন্য দূরে ঢিল ছুড়তে থাকলেন। পাকিস্তানিরা শব্দ লক্ষ্য করে গোলাগুলি করছে। তিনি পিছু হটছেন। কিন্তু বেশি দূর যেতে পারলেন না। হঠাৎ গোলার স্প্লিন্টারের আঘাতে মারাত্মক আহত হয়ে গড়িয়ে পড়লেন পাহাড়ি ছড়ায়।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:২০০২-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
গুকসী নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের নওগাঁ জেলার একটি নদী। নদীটির দৈর্ঘ্য ৩৬ কিলোমিটার, গড় প্রস্থ ১৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গিদারীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩১।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ভারতের নদী বিষয়শ্রেণী:নওগাঁ জেলার নদী বিষয়শ্রেণী:ধামইরহাট উপজেলা বিষয়শ্রেণী:পত্নীতলা উপজেলা বিষয়শ্রেণী:আদিতমারী উপজেলা
গুলসা টেংরা (বৈজ্ঞানিক নাম: Mystus bleekeri) (ইংরেজি: Day's Mystus) হচ্ছে Bagridae পরিবারের Mystus গণের একটি স্বাদুপানির মাছ।স্থানীয় নাম গুইল্লা টেংরা, লাইট্ট টেংরা।  বর্ণনা পিঠের অংশ বাঁকা এবং দেহ চাপানো।লম্বা কাঁটাযুক্ত পৃষ্ঠ এবং পাখনা থাকে। শরীরের রঙ সবুজাভ ধূসর এবং নিচের দিকটা হালকা।শিরদাঁড়া রেখা বরাবর ডোঁরা দেখা যায়।সর্বোচ্চ ৪৩ সেমি পর্যন্ত লম্বা হয়।  বিস্তৃতি এই প্রজাতির মাছ বাংলাদেশ, ভারত, নেপাল, পাকিস্তান, মায়ানমার, ভুটান, ইন্দোনেশিয়া,শ্রীলঙ্কাতে পাওয়া যায়।বাংলা নিউজ ২৪.কম খাদ্যাভ্যাস এ মাছ সাধারণত মাংসাশী।তবে প্রকৃতিতে এরা জলজ পোকা, মশার লার্ভা,ক্ষুদ্রাকার চিংড়ি, পচা জৈব পদার্থ খেতে পছন্দ করে।  প্রজনন এক বছর বয়সে প্রজনন উপযোগী হয়ে যায়। মে থেকে আগষ্ট মাস প্রজনন মৌসুম হলেও জুন-জুলাই মাসে এরা সর্বোচ্চ প্রজনন করে থাকে। একটি প্রাপ্ত বয়স্ক মাছ এক মৌসুমে গড়ে প্রায় ১৩,০০০-৩৯,০০০ পর্যন্ত ডিম দেয়।ডিমগুলো সাগুদানার মতো আঠালো এবং ক্রিম বর্ণের।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam. Eschmeyer, W.N. (ed.) (2005) Catalog of fishes. Updated database version of May 2005., Catalog databases as made available to FishBase in May 2005. Roberts, T.R. (1994) Systematic revision of Asian bagrid catfishes of the genus Mystus sensu stricto, with a new species from Thailand and Cambodia., Ichthyol. Explor. Freshwat. 5(3):241-256.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:পাকিস্তানের মাছ বিষয়শ্রেণী:মিয়ানমারের মাছ বিষয়শ্রেণী:ভুটানের মাছ বিষয়শ্রেণী:ইন্দোনেশিয়ার মাছ
মেমারী রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলার মেমারী স্টেশন রোডে অবস্থিত।   অবস্থান  মেমারী রেলওয়ে স্টেশন পূর্ব বর্ধমান জেলার মেমারী স্টেশন রোডে অবস্থিত। এই স্টেশন থেকে  পরবর্তী স্টেশন হল - নিমো রেলওয়ে স্টেশন এবং পূর্ববর্তী স্টেশন হল - বাগিলা রেলওয়ে স্টেশন।  ইতিহাস  ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।   পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।   রেলপথ  মেমারী রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া  - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।  হাওড়া  - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।   পরিকাঠামো   স্টেশনটির পরিকাঠামো ভূমিগত। এই স্টেশনে ৫ টি প্ল্যাটফর্ম রয়েছে। মেমারী রেলওয়ে স্টেশনে ৬ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  মেমারী রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মেমারী রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা  এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  মেমারী রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:১৮৫৫-এ চালু রেলওয়ে স্টেশন বিষয়শ্রেণী:১৮৫৫-এ ভারতে চালু রেলওয়ে স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সুরেন্দ্রনাথ ঘোষ (১১ ডিসেম্বর, ১৮৬৮ —২৮ নভেম্বর, ১৯৩২) বাংলার নাট্যজগতে 'দানীবাবু' নামে সমধিক প্রসিদ্ধ অভিনেতা।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৮১০,   জন্ম ও প্রারম্ভিক জীবন  সুরেন্দ্রনাথের জন্ম ব্রিটিশ ভারতের কলকাতায় ১৮৬৮ খ্রিস্টাব্দের ১১ ই ডিসেম্বর। পিতা বাংলার নাট্যজগতের কিংবদন্তি নাট্যাচার্য গিরিশচন্দ্র ঘোষ এবং মাতা প্রমদাসুন্দরী দেবী। ছোটবেলাতেই থিয়েটারের নেশায় বখাটে ছেলেদের সাথে মিশে থিয়েটারের দল খোলেন। দশ বৎসর বয়সেই থিয়েটারে ঢোলক বাজাতেন। তাই পড়াশোনা তেমন করেন নি। তবে ছবি আঁকায় তার আগ্রহ দেখে গিরিশচন্দ্র আর্ট স্কুলে ভরতি করান। কিন্তু সে-সব ছেড়ে ব্লাকউডের অফিসে শিক্ষানবিশিতে প্রবেশ করেন আর অপেশাদার নাট্যদলে অভিনয়  করতে থাকেন এবং খ্যাতিও অর্জন করেন। হঠাৎ তিনি এক তরুণী বিধবাকে বিবাহ করেন। শেষে অর্থাভাবে উৎশৃঙ্খলতা শুরু করেন। শেষে তার পিসিমার অনুরোধে  সে সময়ের বিখ্যাত অভিনেতা অমৃত মিত্র তাঁকে  স্টার থিয়েটারে এবং পিতার অজ্ঞাতসারে অভিনয় শিক্ষা দিতে থাকেন। এই সময়ে গিরিশচন্দ্র 'চণ্ড' নাটকের মহলা দিচ্ছিলেন। ড্রেস রিহার্সালের সময় অমৃত মিত্র সুরেন্দ্রনাথকে রঘুনাথের ভূমিকায় গিরিশচন্দ্রের সামনে উপস্থিত করান। সেই থেকেই সুরেন্দ্রনাথের খ্যাতি শুরু।  অভিনয় জীবন  বিংশ শতকের প্রাক্কালে কলকাতার সব নাট্যমঞ্চেই সুরেন্দ্রনাথ অভিনয় করেছেন। বঙ্গভঙ্গ আন্দোলনের সময় সিরাজের ভূমিকায় তার প্রাণমাতানো অভিনয়ে দর্শকসমাজ মোহিত হয়। দেশবন্ধু চিত্তরঞ্জন দাশের ইচ্ছায় ১৯১৮ খ্রিস্টাব্দে বন্যার্তদের সাহায্যার্থে দুর্গেশনন্দিনী অভিনীত হয়। সেই নাটকের অভিনয়ে সুরেন্দ্রনাথ 'ওসমান' রূপে ও তারাসুন্দরী 'আয়েষা'র ভূমিকায় অভিনয় করেন ও বিশেষ খ্যাতি অর্জন করেন। বিভিন্ন রসের ভূমিকায় সমান দক্ষতা ছিল তার। মনোমোহন থিয়েটারে অংশীদার ও ম্যানেজার হয়ে লক্ষাধিক টাকা উপার্জন করেন। ১৯২৮ খ্রিস্টাব্দের ২রা অক্টোবর নাট্য মন্দিরে গিরিশ স্মৃতি সমিতির উদ্যোগে "প্রফুল্ল" নাটকে সুরেন্দ্রনাথ 'যোগেশ' ও শিশিরকুমার 'রমেশ' এর ভূমিকায় অভিনয় করে যথেষ্ট দক্ষতা দেখিয়েছিলেন। রঙ্গমঞ্চে এটি ছিল এক ঐতিহাসিক ঘটনা। তিনি আর্ট থিয়েটারে 'পোষ্যপুত্র' নাটকে 'শ্যামাকান্ত'-র ভূমিকায় শেষ অভিনয় করেন।  মৃত্যু  সুরেন্দ্রনাথ ওরফে দানীবাবু ১৯৩২ খ্রিস্টাব্দে ২৮ শে নভেম্বর কলকাতায় প্রয়াত হন।   তথ্যসূত্র   বিষয়শ্রেণী:১৮৬৮-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি মঞ্চ অভিনেতা বিষয়শ্রেণী:বাঙালি নাট্যব্যক্তিত্ব
এম. বি. শেট্টি (; ১ জানুয়ারি ১৯৩৮ - ২৩ জানুয়ারি ১৯৮২) ছিলেন একজন ভারতীয় চলচ্চিত্র স্ট্যান্টম্যান, অ্যাকশন কোরিওগ্রাফার এবং অভিনেতা। তার পুরো নাম মুদ্দু বাবু শেট্টি। তিনি টাক মাথার বিশাল ব্যক্তিত্বের অধিকারী ছিলেন। তিনি বেশিরভাগ চলচ্চিত্রে খল চরিত্রে অভিনয় করতেন। তিনি চলচ্চিত্র পরিচালক রোহিত শেট্টির বাবা।   প্রারম্ভিক জীবন  তিনি ১৯৩১ সালে ভারতের ম্যাঙ্গালোরে জন্মগ্রহণ করেন। তিনি উড়ুপি থেকে বোম্বে আসেন। তার মাতৃভাষা ছিল তুলু। তিনি মুম্বইয়ের কটন গ্রিনে একজন ওয়েটার হিসেবে কর্মজীবন শুরু করেছিলেন, যার পরে বক্সিং এবং বডি বিল্ডিং শুরু করেন।   চলচ্চিত্রে কর্মজীবন  তিনি ১৯৫৬ সালের হির চলচ্চিত্রে একজন ফাইট ইন্সট্রাক্টর হিসেবে চলচ্চিত্রে কর্মজীবন শুরু করেন। তিনি খলনায়ক হিসেবে অভিনয় করতেন এবং ১৯৭০-এর দশকে অসংখ্য হিন্দি ও কন্নড় চলচ্চিত্রের জন্য স্টান্ট রচনা করেছিলেন। তিনি একজন অ্যাকশন ডিরেক্টর ছিলেন। তিনি ডন, শালীমার (১৯৭৮), দ্য গ্রেট গ্যাম্বলার (১৯৭৯), ত্রিশুল, দিওয়ার সহ বিভিন্ন চলচ্চিত্রে অভিনয় করেছেন। তিনি এম. জি. রামচন্দ্রনের সাথে ১৯৭৭ সালের তামিল চলচ্চিত্র নভারথিনম-এ অভিনয় করেছিলেন।   ব্যক্তিগত জীবন  তার প্রথম স্ত্রী ছিলেন বিনোদিনী, যার সঙ্গে তার ২ জন কন্যা এবং ২ জন পুত্র রয়েছেন। তার দ্বিতীয় স্ত্রী রত্নার সাথে তার একজন পুত্র রয়েছেন, চলচ্চিত্র পরিচালক রোহিত শেট্টি।   তথ্যসূত্র    বহিঃসংযোগ     বিষয়শ্রেণী:ভারতীয় অভিনেতা বিষয়শ্রেণী:১৯৩৮-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:তুলু ব্যক্তি
৪০নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৭৬ নং ওয়ার্ড ছিল। ওয়ার্ড নং ৪০ ঢাকা মহানগরের গেন্ডারিয়া থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন আবুল কালাম আজাদ।   বিবরণ  ওয়ার্ড নং ৪০ ঢাকা মহানগরের দয়াগঞ্জ রোড, দয়াগঞ্জ হাটলেন, দয়াগঞ্জ জেলেপাড়া, নারিন্দা লেন, নারিন্দা রোড (হোল্ডিং নং -৫৪ হতে শেষ), শরৎগুপ্ত রোড, বসু বাজার লেন, মুনির হোসেন লেন, শাহ্ সাহেব লেন, মেথরপট্রি (উত্তর ও দক্ষিণ), গুরুদাস সরকার লেন, করাতিটোলা লেন, স্বামীবাগ লেন (হোল্ডিং নং- ১৯ হতে শেষ), স্বামীবাগ নতুন বস্তি, স্বামীবাগ লেন (হোল্ডিং নং- ১-১৮) এলাকা নিয়ে গঠিত।  ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫ জনাব মকবুল ইসলাম টিপু   ২০২০ আবুল কালাম আজাদ    তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
আলমডাঙ্গা লাল ব্রিজ চুয়াডাঙ্গা জেলার আলমডাঙ্গা উপজেলায় নবগঙ্গা নদীর উপরে নির্মিত ব্রিটিশ আমলের একটি রেল সেতু। এই সেতুটি বাংলাদেশের স্বাধীনতা যুদ্ধের এক মর্মান্তিক ইতিহাসের সাক্ষী। এই সেতুর পাশেই আলমডাঙ্গা বধ্যভূমি অবস্থিত।   ইতিহাস   ১৮৬২ সালে [ইস্টার্ন বেঙ্গল রেলওয়ে কম্পানি]] দর্শনা থেকে কুষ্টিয়া পর্যন্ত ৫৩.১১ কিলোমিটার রেলপথ নির্মাণ করে। এই সময়েই লাল ব্রীজ নির্মাণ করা হয়েছিল।   লাল ব্রিজ গণহত্যা ব্রিজটি আলমডাঙ্গা রেলওয়ে স্টেশন থেকে প্রায় ১.২ কিলোমিটার দূরে অবস্থিত। বাংলাদেশের স্বাধীনতা যুদ্ধের সময় এই ব্রিজের দুই পাশে পাক-হানাদার বাহিনীদের ক্যাম্প ছিল।  এই ব্রিজ দিয়ে চলাচলকারী ট্রেন থামিয়ে পাক-বাহিনীরা যুবক-যুবতীদের ধরে নিয়ে নির্যাতন-নিপীড়ন করতো। নির্যাতন শেষে হত্যা করে ব্রিজের নিচেই লাশ মাটিচাপা দিত।  স্থানীয় ব্যক্তি সবেদ আলী বলছিলেন,   আরও দেখুন    গড়াই রেল সেতু   তথ্যসূত্র   বিষয়শ্রেণী:বাংলাদেশের রেল সেতু বিষয়শ্রেণী:আলমডাঙ্গা উপজেলা বিষয়শ্রেণী:নবগঙ্গা অতিক্রমকারী সেতু বিষয়শ্রেণী:ট্রাসের সেতু বিষয়শ্রেণী:চুয়াডাঙ্গা জেলার দর্শনীয় স্থান বিষয়শ্রেণী:চুয়াডাঙ্গা জেলার পরিবহন
This infobox should not be used for television stations.  Use :Template:Infobox broadcast instead.   ব্যবহার  {{Infobox broadcasting network | name =  | image =  | logo =  | type =  | branding =  | established =  | test card =  | test of transmission =  | airdate =  | country =  | available =  | founded =  | founder =  | ceo = | slogan  =  | motto =  | market_share =  | license_area =  | headquarters =  | broadcast_area =  | area =  | erp =  | owner =  | parent =  | key_people =  | foundation =  | launch_date =  | dissolved =  | former_names =  | digital =  | analog  =  | servicename1 =  | service1 =  | servicename2 =  | service2 =  <!--......--> | servicename7 =  | service7 =  | callsigns =  | callsign_meaning =  | former_callsigns =  | affiliation =  | affiliates =  | groups =  | former_affiliations =  | webcast =  | website =  | footnotes =  }}  Use {{Start date|YYYY|MM|DD}} for one of , ,  or    মাইক্রোবিন্যাস   নেটওয়ার্ক
কালো শিরস্ত্রাণযুক্ত ধনেশ (Ceratogymna atrata) হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। সকল ধনেশ পাখির মতো এরও রয়েছে নিচের দিকে বাঁকানো লম্বা ও শক্ত ঠোঁট৤ এদেরকে প্রধানত পাওয়া যায় অ্যাঙ্গোলা, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, আইভরি কোস্ট, বিষুবীয় গিনি, গাবন, ঘানা, গিনি, লাইবেরিয়া, নাইজেরিয়া, সিয়েরা লিওন, সুদান, টোগো এবং উগান্ডা প্রভৃতি দেশে।  তথ্যসূত্র  বহিঃসংযোগ  http://www.freesound.org/samplesViewSingle.php?id=56549  Downloadable Audio file of the sounds of the Black Casqued Hornbill  বিষয়শ্রেণী:সেরাটোগ্যামনা বিষয়শ্রেণী:১৮৩৫ এর প্রাণীসমূহ বিষয়শ্রেণী:ক্যামেরুনের পাখি
হিমু মামা জনপ্রিয় ঔপন্যাসিক হুমায়ূন আহমেদ এর বিশেষ চরিত্র 'হিমুকে' নিয়ে লেখা একটি উপন্যাস, যা ২০০৪ সালে 'অবসর প্রকাশনী' থেকে প্রকাশিত হয়।   পটভূমি  হুমায়ুন আহমেদের সৃষ্ট একটি চরিত্র হচ্ছে 'হিমু'। শিরোনামে 'হিমু' কথাটি থাকলেও এই বইয়ে হিমু চরিত্রের উপস্থিতি নেই কোথাও। বইটির কাহিনী 'শুভ্র' নামের একটি ছেলেকে কেন্দ্র করে, যে 'হিমু' হওয়ার চেষ্টা করে এবং তা করতে গিয়ে বিভিন্ন মজার ঘটনা ঘটায়। শুভ্রের ভাগ্নে 'টগর' এসব ঘটনা ডায়েরিতে লিখে রাখে; আর এখানে থেকেই বইটির নাম দেয়া হয়েছে হিমু মামা।  আরও দেখুন  হিমু  হুমায়ূন আহমেদের সৃষ্টিকর্ম  তথ্যসূত্র  বহিঃসংযোগ   হিমু মামা, হুমায়ূন আহমেদ-সাহিত্য ডট কম  বিষয়শ্রেণী:২০০৪-এর বই বিষয়শ্রেণী:২১শ শতাব্দীর উপন্যাস‎ বিষয়শ্রেণী:বাংলা ভাষার উপন্যাস বিষয়শ্রেণী:২০০৪-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:হিমু সংক্রান্ত উপন্যাস বিষয়শ্রেণী:হুমায়ূন আহমেদের উপন্যাস
অরণ্যষষ্ঠী ব্রত বা জামাইষষ্ঠী ব্রত বাংলার হিন্দুসমাজের শাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের সন্তানবতী মহিলারা পরিবারের মঙ্গল ও জনসম্পদ বৃদ্ধির কামনায় এই লৌকিক ব্রত পালন করেন। এটি জ্যৈষ্ঠ মাসের শুক্লাষষ্ঠী তিথিতে ষষ্ঠী দেবীর পূজা হিসাবে পালন করা হয়। এদিন বিবাহিতা কন্যা ও জামাতাকে নিমন্ত্রণ করে আপ্যায়নের সামাজিক রীতি আছে।   ব্রতের আচার-অনুষ্ঠান  অরণ্যষষ্ঠী পালনের প্রথম পর্যায়ে প্রয়োজনীয় উপকরণ অর্থাৎ ১টি গাছের ডাল, ৭টি তালপাতার পাখা, বাঁশের নতুন বের হওয়া শিষ, ষাট গাছি দূর্বা, ষাটটি ধান ও বোঁটাসহ জোড়া করমচা সংগ্রহ করতে হয়।  দ্বিতীয় পর্যায়ে ষাটটি ধান পিটুলি করে বাঁশের শিষের সঙ্গে বেঁধে দিতে হয়। এরসাথে যুক্ত করা হয় জোড়া করমচা। এরপরে গাছের ডালটি মাটিতে পুঁতে দিতে হয়।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৪  ব্রতপালনের অঙ্গ হিসাবে অন্য সন্তানদের সঙ্গে নিমন্ত্রিত জামাইয়ের কপালে হলুদ-তেল ছুঁইয়ে হাতে 'ষাট-সূতা' (হলুদে ছোপানো ছয়গাছি পাকানো সুতো) বেঁধে দেওয়া হয়। তারপর নতুন বস্ত্র ও নানারকম উৎকৃষ্ট আহার্যে জামাইকে আপ্যায়ন করা হয়। পশ্চিমবঙ্গের কোনো কোনো জায়গায় জামাইষষ্ঠী উপলক্ষ্যে কাদাখেলার রীতি ও জামাতার গৃহে 'ষষ্ঠীর তত্ত্ব' পাঠানোর চল আছে।   তথ্যসূত্র   বিষয়শ্রেণী:বাংলার সংস্কৃতি বিষয়শ্রেণী:বাঙালি হিন্দু বিষয়শ্রেণী:ব্রত
খাজা মোহাম্মদ কায়সার একজন বাংলাদেশী কূটনীতিক এবং জাতিসংঘে বাংলাদেশের সাবেক স্থায়ী প্রতিনিধি।   জীবনের প্রথমার্ধ  কায়সারের জন্ম ঢাকা নবাব পরিবারে।   কর্মজীবন  বাংলাদেশের স্বাধীনতা যুদ্ধের সময় কায়সার ১৯৭১ সালে চীনে পাকিস্তানের রাষ্ট্রদূত ছিলেন। অন্যান্য বাঙালি কূটনীতিকদের মতো তিনি বাংলাদেশের অস্থায়ী সরকারে যোগ না দেওয়ার সিদ্ধান্ত নেন। ১৯৬৯ থেকে ১৯৭২ সাল পর্যন্ত তিনি চীনে পাকিস্তানের রাষ্ট্রদূত ছিলেন। পরে তিনি বাংলাদেশে চলে আসেন।  কায়সার ১৯৭৫ সালে মিয়ানমারে বাংলাদেশের রাষ্ট্রদূত ছিলেন জুলাই মাসে, রাষ্ট্রপতি শেখ মুজিবুর রহমান তাকে জাতিসংঘে বাংলাদেশের স্থায়ী প্রতিনিধি নিযুক্ত করেন। শেখ মুজিবুর রহমান অভ্যুত্থানে নিহত হওয়ার পর তার নিয়োগ বাতিল করা হয় এবং তাকে চীনে বাংলাদেশের রাষ্ট্রদূত নিযুক্ত করা হয়। তিনি তার স্ত্রীর হার্টের অবস্থা এবং অস্ত্রোপচারের প্রয়োজনীয়তার কারণে এই আদেশের বিলম্ব চেয়েছিলেন। তিনি শেখ মুজিবুর রহমানকে হত্যাকারী সেনা কর্মকর্তাদের নিরাপদে থাইল্যান্ডে যাওয়ার বিষয়ে আলোচনা করেন এবং বিনিময়ে বাংলাদেশে আটক ছয়টি থাই মাছ ধরার ট্রলার ছেড়ে দেন। তিনি শেখ মুজিবুর রহমানের হত্যাকাণ্ডে ভারতের প্রতিক্রিয়ারও সমালোচনা করেছিলেন।  ১৯৭৬ থেকে ১৯৮২ সাল পর্যন্ত কায়সার জাতিসংঘে বাংলাদেশের স্থায়ী প্রতিনিধি ছিলেন।  কায়সার ১৯৮১ সালের সেপ্টেম্বরে জাতিসংঘের ৩৬ তম সাধারণ পরিষদের সভাপতি হওয়ার জন্য লড়েছিলেন। কিন্তু ভোটের তৃতীয় রাউন্ডে ইরাকের ইসমত কিত্তানির কাছে হেরে যান। তিনি প্রথম রাউন্ডে তৃতীয় এবং দ্বিতীয় দফা ভোটে দ্বিতীয় হন।  ১৯৮৪ সালে, কায়সার দুই বছরের মেয়াদে চীনে বাংলাদেশের রাষ্ট্রদূত নিযুক্ত হন।   তথ্যসূত্র   বিষয়শ্রেণী:চীনে বাংলাদেশের রাষ্ট্রদূত বিষয়শ্রেণী:মিয়ানমারে বাংলাদেশের রাষ্ট্রদূত বিষয়শ্রেণী:জাতিসংঘে নিযুক্ত বাংলাদেশের স্থায়ী প্রতিনিধি বিষয়শ্রেণী:ঢাকার নবাব পরিবারের সদস্য বিষয়শ্রেণী:বাংলাদেশী কূটনীতিবিদ বিষয়শ্রেণী:ঢাকার ব্যক্তি
রাচেল লাম হেই-তুং ( ; জন্ম: ১৬ অক্টোবর ১৯৮৪) একজন হংকংয়ীয় মডেল, অভিনেত্রী, উপস্থাপক এবং চিত্রনাট্যকার।  তিনি দ্য মার্জার (২০১৫) ছবিটি লিখেছেন এবং সহ-অভিনয় করেছিলেন যেখানে ছবিটি বিভিন্ন চলচ্চিত্র উৎসবে ২৭টি পুরস্কার অর্জন করেছিল।   ২০১৫ সালে, লাম এবং টনি ওং তাদের নিজস্ব চলচ্চিত্র সংস্থা গ্লোবাল সাগা প্রতিষ্ঠা করেন।    শিক্ষা  ২০০৬ সালে, ল্যাম হংকং একাডেমি ফর পারফর্মিং আর্টস থেকে অভিনয়ে স্নাতক ডিগ্রি অর্জন করেন।    তথ্যসূত্র    বহিঃসংযোগ        Rachel Lam on Sina Weibo  Rachel Lam on Instagram  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:হংকংয়ীয় টেলিভিশন অভিনেত্রী বিষয়শ্রেণী:হংকংয়ীয় চলচ্চিত্র অভিনেত্রী বিষয়শ্রেণী:২১শ শতাব্দীর হংকংয়ীয় অভিনেত্রী বিষয়শ্রেণী:প্রথাগত চীনা ভাষার লেখা থাকা নিবন্ধ
নির্দেশিকা  এখানে টেমপ্লেট:নির্বাচিত নিবন্ধ-এর উপপাতাসমূহ রয়েছে।  পরবর্তী উপপাতায় নতুন নিবন্ধ অন্তর্ভুক্ত করুন।  প্রতিটি নিবন্ধ সম্পর্কে সংক্ষিপ্ত বিবরণী দশ বাক্যের মধ্যে সীমিত রাখুন, যেন প্রবেশদ্বারের কাঠামোর সাথে সামঞ্জস্যপূর্ণ হয়।  প্রতিটি নতুন উপপাতার সম্পাদনা সারাংশ হবে ঐ নিবন্ধটি, যেখান থেকে সংক্ষিপ্ত বিবরণী অনুলিপি করা হয়েছে।   নিবন্ধ তালিকা   '''''নির্বাচিত নিবন্ধের জন্য ভোট দিন